NaiveNeuron/SloPal huggingface dataset:
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 145, za 129, proti 1, zdržalo sa 14 poslancov, 1 nehlasoval. Návrh sme schválili. Pani poslankyňa Sárközy, nech sa páči, uveďte hlasovanie v prvom čítaní o návrhu skupiny poslancov na vydanie zákona o osobitnom odvode obchodných reťazcov (tlač 1162). (Hlasovanie o návrhu skupiny poslancov Národnej rady Slovenskej republiky na vydanie zákona o osobitnom odvode obchodných reťazcov , tlač 1162.)
Beblavý, Miroslav, poslanec NR SR (2018-10-17):
Ďakujem pekne. Ďakujem aj kolegom, ktorí teda vyslovili svoj vecný nesúhlas, ale sú v takom stave šoku, že ho nevedeli alebo nechceli skôr artikulovať v tejto chvíli. Ja verím, že budeme mať ešte čas na vecnú diskusiu aj mimo parlamentu, aj v tom. A tiež chcem zdôrazniť, že nemusíme sa zhodnúť na tom, aby sme vedeli spolu diskutovať, a koniec koncov aj dobré vládnutie vyžaduje, aby sme vedeli nájsť dohodu aj tam, kde máme na veci rôzne názory, pretože inak sa nikdy nič nezmení. A preto som aj vyzval v tom prejave k tomu, aby sme o tom diskutovali už dnes, aby sme si za ten rok a pol do volieb naozaj vydiskutovali, kde sú tie spoločné veci, a ktoré máme, máme aj odlišné, a táto vízia sa týka všetkých demokratických politických strán. K samotnému pánovi poslancovi Hrnkovi (zaznievanie gongu). Ja som rozmýšľal, pán poslanec, prečo sa ma nejak nedotýkalo to, čo ste hovorili. Nejak mi nestúpal tep ani tlak, ani, ani, hoci ste hovorili veľmi agresívne, a musím povedať, že ten dôvod bol veľmi jednoduchý. Ten dôvod je v tom, že vaša zúrivosť, ktorá vás viedla, ja som to napočítal, myslím, že tam boli asi štyri lži v tom, čo ste povedali, úplne faktografické lži, ten pokoj môj je aj v tom, že ja na rozdiel od vás chodím každý deň po ulici. Ja nakupujem pre svoju rodinu, ja sa prechádzam po celom Slovensku od Svidníka po Bratislavu a môžem vám povedať, že ľudia so mnou súhlasia aj nesúhlasia. Niektorí ma majú radi, niektorí ma nemajú, to je normálne v politike. Ale môžem vám jednu vec povedať. Všetci ľudia veria, že ja mám čisté ruky, pretože moja história v politike aj mimo to dokazuje. Tým pádom urážky vaše sa ma nijak nevedia dotknúť, obzvlášť, keď sú klamlivé, ale náhodou aj keby aj boli pravdivé. Takže, pán poslanec Hrnko, menej promile, viac uvažovania a príjemný deň vám prajem.
Šeliga, Juraj, podpredseda NR SR (2020-07-24):
Poprosím vás, vidím, páni a dámy, nechajte pána ministra hovoriť. Potom môžte naňho reagovať faktickými poznámkami. Nech sa páči, pán minister.
Andreánsky, Ladislav, poslanec NR SR (2014-11-09):
Ďakujem. Pán predseda parlamentu spomínal ohrozenie jeho súkromia, ohrozenie jeho rodiny vrátane jeho detí. Dva dni počúvam v tomto parlamente, že si predseda parlamentu na bývanie privlastnil verejné priestranstvo, čo je úplne holý nezmysel. Multifunkčný bytový dom, v ktorom býva, je mimo parku, mimo Petrovho sadu, len s ním susedí. A je nemysliteľné v dnešnej dobe a v našej republike vyzývať, aby sa dav extrémistov a anarchistov zhromažďoval pred hocikoho bytovým domom a demonštroval pred ním, ohrozoval jeho rodinu. To tu naozaj (potlesk), to tu naozaj chceme v krátkej dobe mať pouličné nepokoje typu Balkán alebo typu kyjevský Majdan?! Týmto vás vyzývam, pán Lipšic aj pán Hlina, ak nie ste zbabelci, ospravedlňte sa za dva týždne trvajúci hon na osobu a rodinu predsedu parlamentu Paľa Pašku. Ďakujem. (Potlesk.)
Hrnčiar, Andrej, podpredseda NR SR (2017-05-12):
Poslanec Fecko.
Laurenčík, Milan, podpredseda NR SR (2021-01-13):
Pani poslankyňa, môžete reagovať, nech sa páči.
P. Hrušovský, predseda NR SR: (2004-12-15):
Takže teraz budeme hlasovať o návrhu pani poslankyne Laššákovej, ktorá je spravodajkyňou k návrhu na vydanie Obchodného zákonníka. Nech sa páči, pani poslankyňa. Hlasujeme, páni poslanci. (Hlasovanie.) 114 prítomných, 12 za návrh, 75 proti, 26 sa zdržalo, 1 nehlasoval. Návrh sme neschválili. (Neustály ruch v sále.) Panie poslankyne, páni poslanci, prosím, upokojme sa, lebo emócia v rokovacej sále, zdá sa mi, že dosiahla vrchol, a bol by som nerád, keby sme sa dopustili podobných omylov. Páni poslanci, páni poslanci, prosím o pokoj v rokovacej sále. Pán poslanec Hopta, prosím, aby ste si sadli na svoje miesto, neotravovali ostatných poslancov. (Smiech v sále.) Pristúpime teraz k hlasovaniu o návrhu uznesenia Národnej rady Slovenskej republiky o zmene v zložení delegácie. Poprosím pána poslanca Pašku, aby... (Hlasovanie o návrhu uznesenia Národnej rady Slovenskej republiky k návrhu na zmenu v zložení členov Stálej delegácie Národnej rady Slovenskej republiky v Parlamentnom zhromaždení Rady Európy .)
P. Hrušovský, predseda NR SR: (2005-06-21):
(Hlasovanie.) 123 prítomných, 89 za návrh, 32 sa zdržalo, 2 nehlasovali. Návrh sme schválili. J. Miklušičák, poslanec: Pán predseda, dajte teraz, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre ľudské práva, národnosti a postavenie žien. Ďalej aby gestorský výbor určil hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 7. septembra 2005 a gestorský výbor do 9. septembra 2005. Pán predseda, prosím, dajte hlasovať.
Mazurek, Milan, poslanec NR SR (2020-07-24):
Kolegyne, kolegovia, snažili ste sa byť veľmi vtipní, niektorí až moc, ale neuvedomujete si jednu zásadnú vec, že to vystúpenie malo zmysel, pretože konečne Matovič ráčil prísť sem do pléna. Pretože som to videl xy-krát v minulom volebnom období, ako tu robil bordel, robil tu cirkusy a ako pri každom jednom odvolávaní neustále zdôrazňoval, že tu má sedieť minister, že tu má sedieť konkrétny člen vlády, že tu má sedieť predseda vlády a že on bude iný, keď bude premiérom, že on tu bude reprezentovať tú slušnosť, tú poctivosť, že on prinesie tú zmenu, ktorá konečne ukáže, ako slušne sa má vládnuť! A čo urobil ako prvé pri svojom prvom odvolávaní?! Nechal vás tu ako opičky hádať sa medzi sebou a zdúchol do Trnavy ľahnúť si na gauč! Sa vás pýtam, či vám táto pozícia vyhovuje. Ja viem, vy mu dáte standing ovation, aj keby vám napľul do tváre, pretože ste nesvojprávne hlasovacie zariadenia! Ale ja tu odmietam participovať na takomto detinskom šialenstve. My nie sme malé deti, že ocinko odíde preč a my sa tu budeme hrať a ocinko potom príde naspäť na hlasovanie. Ak vy si nevážite sami seba, ak si nevážite svoj mandát a ak ste v poriadku s tým, že ste v pozícii cvičenej opičky, buďte. Buďte, v poriadku. Ale ja odmietam, aby sa Igor Matovič dnes tváril ako nejaký morálny etalón, keď sa správa úplne rovnako ako minulá vláda, ktorá taktiež robila presne toto isté. Nie ste v ničom iní a toto vám ukázalo zrkadlo! (Reakcie z pléna.)
Paška, Pavol, predseda NR SR (2012-07-02):
Pán poslanec, vaša reakcia.
Šeliga, Juraj, poslanec NR SR (2023-06-21):
Ďakujem veľmi pekne. My v strane Demokrati nebudeme odvolávať pani Marcinkovú, ale to nehovorím ako stanovisko za klub, hovorím to preto, že európsky výbor napriek tomu, že si neprajem, a to opakujem, aby bola pani Marcinková odvolaná, je mimoriadne dôležitý výbor. To, to všetci viete. A chcem sa spýtať, chcem sa spýtať pani Marcinkovej, že či poverila niekoho vedením výboru, lebo to je dôležitá vec. Stalo sa nám to pri výbore pre obranu a bezpečnosť (vstup predsedajúceho: „ten je nefunkčný“ ), že doteraz je nefunkčný ten výbor. A prečo o tom hovorím? Že ústavný zákon o spolupráci Národnej rady a vlády v otázkach európskych záležitostí hovorí, že európsky výbor má špeciálne kompetencie. A Európska rada bude pokračovať a ďalšie veci, takže ja verím, že pani poslankyňa nebude odvolaná, ale je to tajná voľba. Ak by bola, aby sme nezablokovali tento výbor.
Glváč, Martin, podpredseda NR SR (2019-05-17):
Ďakujem. Prerušujem rokovanie o tomto bode programu. Nasleduje prvé čítaní o návrhu poslancov Evy Smolíkovej, Ľubomíra Petráka a Pétera Vörösa na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona má parlamentnú tlač 1468, návrh na jeho pridelenie na prerokovanie výborom je v rozhodnutí č. 1556. Dávam slovo pani poslankyni Smolíkovej, aby návrh zákona uviedla. Nech sa páči. [Rokovanie o návrhu poslancov Národnej rady Slovenskej republiky Evy Smolíkovej, Ľubomíra Petráka a Pétera Vörösa na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1468.]
Laššáková, Jana, podpredsedníčka NR SR (2012-10-17):
Pán poslanec Hraško, nech sa páči.
Čaplovič, Dušan, minister školstva, vedy, výskumu a športu SR (2012-07-25):
Na jednu by som odpovedal pani Žitňanskej, lebo ju priamo položila, a to bola otázka, čo po tom, keď sa samospráva nedohodne. No keď sa samospráva nedohodne, tak platí pôvodný stav ako pri rozpočte, keď je, tak samozrejme bude to pokračovať ďalej. Ak sa samospráva nedohodne, tak je to na tom, na tom by som povedal, v tej štruktúre, ktorá existuje. Takže žiaden problém tam nevidím. Neviem, prečo ste v tom videli vy problém.
Jurinová, Erika, podpredsedníčka NR SR (2014-11-08):
Páni poslanci, prosím vás o kľud v miestnosti, aby mohla vystúpiť pani poslankyňa.
D. Jarjabek, poslanec: (2008-02-06):
Otázka stojí inak. Otázka stojí pre mňa tak, že či považujete daný stav v mediálnom priestore v printových médiách za lepší, akoby eventuálne nastal ten stav, ktorý naznačuje tento tlačový zákon, respektíve návrh tohto tlačového zákona po, samozrejme, istých úpravách, ktoré nutne budú v druhom čítaní, tak ako boli v každom zákone, tak ako to zažívame pri každej takejto predkladanej norme, tobôž pri tlačovom zákone, ktorý naozaj reprezentuje mnoho istých zoskupení, ktoré, samozrejme, si úplne prirodzene protirečia. To znamená novinári, vydavatelia, takzvaní mediálni podnikatelia, keď chcete, politici, a to ešte treba rozdeliť na politikov koalície a opozície. Jednoducho táto debata by bola úplne normálna, keby sa viedla v tom normálnom profesijnom duchu. Ale opäť. Odpovedzte mi na otázku. Môže byť tento stav lepší alebo horší, ako je súčasný stav? Ďakujem.
Raši, Richard, poslanec NR SR (2011-06-29):
Ďakujem pekne, aj keď neviem, či nebudete, pán predsedajúci, v podozrení, že to robíte kvôli iným veciam a vzťahom, ktoré máme. (Smiech v sále.) Ja by som chcel povedať pánovi ministrovi, aby nezabudol, že (Hlas predsedajúceho: „Vám odoberiem slovo, dobre?“) termín predloženia návrhu riešenia je daný vládou. (Smiech v sále.) Ale ja som sa rozprával so zástupkyňami komory sestier a pôrodných asistentiek. Vytvorenie nového zákona tu je určité riešenie, len chýba tam jedna zásadná vec. A každému bude chýbať termín, kedy nový zákon, ktorý bude riešiť platové pomery sestier a pôrodných asistentiek, bude v reálnej účinnosti, lebo počujeme tu o diskusiách, o dobrej vôli, len sestry chcú počuť, kedy to bude v účinnosti, kedy im mzdové nároky a špecifickosť tohto povolania bude riešená legislatívnou úpravou. Ďakujem pekne.
Kollár, Boris, predseda NR SR (2022-09-27):
Prosím, prezentujme sa a hlasujeme. (Hlasovanie.) 145 poslancov prítomných, za 108, proti žiadny, zdržalo sa 36, nehlasoval 1. Konštatujem, že sme schválili vládny návrh novely zákona č. 251/2012 Z. z. o energetike. Teraz prosím spoločného spravodajcu z výboru pre zdravotníctvo pána poslanca Marka Šefčíka, aby uvádzal hlasovanie o bode 128 programu, je to druhé čítanie o návrhu poslankýň Marcinkovej, Tabák, Bittó Cigánikovej, Záborskej, Hudecovej a Šebovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 1049). Nech sa páči, pán poslanec, máte slovo. (Reakcie z pléna.) Nechceli sme pána ministra vyhadzovať. Sa mu tam páčilo, tak sme ho tam nechali na tom čestnom mieste. (Povedané s pobavením.) Nech sa páči. (Hlasovanie o návrhu poslankýň Národnej rady Slovenskej republiky Vladimíry Marcinkovej, Romany Tabák, Jany Bittó Cigánikovej, Anny Záborskej, Evy Hudecovej a Zuzany Šebovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov , tlač 1049.)
Sloboda, Radovan, poslanec NR SR (2021-06-23):
78. Ďakujem za slovo. Pán Kotleba, jak ste to povedal? Že ultra, ultraliberál fanatický? Či čo ste to povedal? Tak tam ešte nie som, ďakujem. Ale keď vás budem počúvať, tak asi sa tam niekedy prepracujem, lebo vy to máte že fest popletené. Ako tu predsa vôbec nejde o to, že by niekto spochybňoval, že máme problémy s obezitou, so zlými stravovacími návykmi a tak ďalej, ale prosím vás, toto riešiť zákonom? Tak toto je pomýlené na tom. Zoberte si, že máme problém s COVID-om, ľudia by sa potrebovali očkovať, je to všeobecne známy fakt, je to odborníkmi podporené a ideme zavádzať zákon o tom, aby sme sa očkovali? Alebo ste hovoril, že dieťa, dnes je obed, tak ideme zaviesť zákon, že na jedenie obedov, aby deti jedli obedy pod hrozbou nejakých vynútených sankcií, že nedodržujú zákon alebo čo? Príklad, ktorý ste povedal, to je cesta. Si uviedol toho futbalistu Ronalda. Toto je cesta. To je cesta, ako tieto veci riešiť, ísť príkladom, poukazovať vzory, aby deti a rodičia videli, ako sa to má robiť, ale nie zavádzať na to zákon. Urobme na to kampane zdravotné. Toto všetkými desiatimi podporím. Ale, prosím vás pekne, nevnucujte svoju vôľu zákonom v takýchto veciach ľuďom. Ďakujem.
Kollár, Boris, predseda NR SR (2021-10-22):
Vyhlasujem rozpravu za skončenú. Chce k rozprave zaujať stanovisko navrhovateľ? Páči.
P. Hrušovský, podpredseda NR SR: (2001-09-05):
F. Halmeš, poslanec: Vážený pán predsedajúci, vážený pán minister, dámy a páni, k vystúpeniu na dnešnej schôdzi Národnej rady ma poveril Výbor Národnej rady pre sociálne veci a bývanie, aby som predniesol v súlade s príslušnými právnymi normami spravodajskú správu o predmetnom návrhu zákona o jeho prerokovaní vo výbore. Konštatujem, že uvedený návrh zákona spĺňa formálnoprávnu stránku požiadavky na predloženie takéhoto návrhu zákona na prerokovanie v Národnej rade. Obsahuje paragrafované znenie i dôvodovú správu. Na základe § 9 zákona č. 46/1991 Zb. o zvyšovaní dôchodkov v znení zákona Národnej rady Slovenskej republiky č. 374/1994 Z. z. sa starobné dôchodky, invalidné dôchodky, čiastočné invalidné dôchodky, dôchodky za výsluhu rokov, vdovské a sirotské dôchodky zvýšia, ak sa podľa údajov vykázaných Štatistickým úradom, a to pán minister podrobne rozoberal, preto tie kľúčové argumenty už nebudem opakovať. Chcem len skonštatovať, že zákonom ustanovené podmienky na to budú splnené za druhý štvrťrok 2001, pretože index rastu životných nákladov meraný rastom služobného indexu spotrebiteľských cien v období od júla roku 2000 do decembra 2001 bude podľa prognózy ministerstva práce približne 9,5 %. Takto uvádzaný nárast je pre rok 2001 pod hranicou zákonom ustanovenej podmienky výšky 10 % na zvýšenie dôchodkov roku 2001 a z toho dôvodu sa dá povedať, pravdepodobne nie je splnená podmienka valorizovať z titulu rastu životných nákladov. Chcem však aj v reakcii na vystúpenia už pri návrhu na skrátené legislatívne konanie povedať, že naozaj ani po tomto zvýšení, po tomto prípadnom zvýšení dôchodkov o 5 % nenastane reálny rast dôchodkov vo vzťahu k inflácii. Ja hovorím, že nenastane zvýšenie, tak...
Mičovský, Ján, poslanec NR SR (2015-12-21):
Ďakujem pekne, pán Pellegrini. Chcem povedať, že jednoducho máš asi vo všetkom celkom také videnie, s ktorým ja sa natoľko stotožňujem, Jozef, že nemám dôvod ani možno rozvíjať ešte túto myšlienku. Len vari vyjadriť nádej, že od marca budúceho roku tu bude parlament, ktorý bude diskutovať o vážnych veciach a nebude servilne prijímať rozhodnutia, s ktorými sa nestotožňujem. Ďakujem pekne.
Hreha, Štefan, poslanec NR SR (2015-09-22):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru. Za gestorský výbor navrhujem výbor pre financie a rozpočet. Odporúčam, aby predmetný návrh zákona výbory prerokovali do 9. novembra a gestorský výbor do 10. novembra 2015. Dajte, prosím, hlasovať.
Pellegrini, Peter, predseda NR SR (2024-01-16):
Ďakujem pekne. Pán poslanec Pročko, s procedurálnym návrhom.
Počiatek, Ján, minister dopravy, výstavby a regionálneho rozvoja SR (2014-05-15):
No chápem, že sa snažíte vyviniť z tejto situácie týmto vykrikovaním z lavice poslaneckej, faktom však zostáva, že ste vyhladovali stavebné firmy s tým, že ste vo veľmi krátkom čase výrazným spôsobom znížili dopyt, ergo zastavili ste množstvo súťaží, čím ste dostali tieto veľké stavebné firmy do veľmi komplikovaného stavu, keď prijali rozhodnutia také, aké prijali. Dnes, opakujem, tvrdia, že stavajú pod cenu, priznávajú to. Zo strany štátu nemáme právo vstupovať do ich účtovníctva. By sa vám asi páčilo to robiť a kontrolovať ešte aj položky a súkromné vzťahy medzi ich subdodávateľmi. Toto určite úloha štátu predsa nie je, pán poslanec. Takže neviem, odkiaľ vy máte tieto informácie, ale ja som teda sa ich účtovníctvom neprehrabúval, ani na to nemám právo. Faktom zostáva, že unisono tieto stavebné firmy tvrdia, že sa dostali do tejto situácie preto, pretože sú na stavbách vysúťažených za vašej vlády stratové, a tým sa spúšťa mechanizmus neplatenia subdodávateľom a všetkých možných komplikácií, ktoré tam sú. To, čo tvrdili vtedy, je v tomto momente jedno. Aj vy ste vtedy niečo tvrdili a tešili ste sa z toho, že stav je taký, aký je. Dúfam teda, že dnes už vás to neteší, že to došlo až sem, aj keď musím pripomenúť, že sme na tento stav upozorňovali. A nie je pravda, že vtedy ste nevedeli niektoré veci odchytiť, keď vy ste v tej dobe spochybňovali vôbec inštitút inštrumentu neobvykle nízkej ceny. To si určite pamätáte. A toto je práve vec, kde tu sa mohlo odchytiť priamo v tých ponukách, že niektoré položky boli naozaj nacenené pod cenu. A takéto ponuky nemali čo vyhrávať tieto súťaže. Ale stalo sa to a dnes ten stav dozrel až sem. Keď hovoríte, čo my nerobíme, že ten návrh pripravujeme, vy teraz, hovorím, chcete zachrániť celú situáciu tým, že tvrdíte, že ste dali nejaký štvorstranový, z čoho jedna strana sú ešte prechodné ustanovenia, čiže dva a pol stranový návrh, ktorý v skutočnosti komplexne nič nerieši. Tento zákon z vašej dielne by ešte situáciu zhoršil, skomplikoval. Je množstvo súvislostí vo vzťahu medzi súkromnými firmami, ktoré súvisia so zákonmi o reštrukturalizácii, bankrote, konkurze, množstve iných vecí, ktoré na toto vplyv môžu mať. Štát by mal preberať podľa vás úlohu arbitra vo vzťahoch medzi súkromnými firmami, čo dnes prináleží iba súdu? To asi nemyslíte úplne vážne? (Reakcia z pléna.) Alebo myslíte to vážne. No to je o to horšie, pretože máme tu nejakú hierarchiu inštitúcií a štát predsa nemôže byť náhradou za súdy v tejto krajine. Čiže ten návrh treba naozaj veľmi dôsledne premyslieť a pokiaľ viem, ministerstvo spravodlivosti na tom veľmi intenzívne pracuje. Máme možno výhodu, že sa môžeme inšpirovať krajinami, ktoré už takéto zákony majú, pretože je aj množstvo negatívnych skúseností s tým, aký to malo vplyv sekundárne na aktivity týchto súkromných firiem. Ďakujem za slovo, skončil som.
Blaha, Ľuboš, podpredseda NR SR (2024-05-10):
Pani poslankyňa Zuzana Mesterová, nech sa páči.
Aštaryová, Zuzana, poslankyňa NR SR (2011-10-18):
Takže odporúčam, aby sa Národná rada Slovenskej republiky uzniesla na tom, že prerokuje tento návrh v druhom čítaní. Prosím, dajte o mojom návrhu hlasovať.
Dostál, Ondrej, poslanec NR SR (2017-09-12):
Pán poslanec Žarnay, my sa určite zhodneme v kritickom pohľade na súčasný stav. Otázka je, že aký je ten žiaduci stav. A ja sa domnievam, že dokonalé riešenie neexistuje a musíme si vybrať nejaké z tých nedokonalých riešení, pretože nepochybne sú situácie, kde kritický učiteľ napríklad upozorní na šafárenie riaditeľa školy a riaditeľa školy podrží nielen rada školy, ale aj zriaďovateľ a doplatí na to ten učiteľ, ktorý na niečo poukázal. A v takejto situácii asi by nám nepomohlo nič. Potom môže byť situácia, keď kritický učiteľ upozorní na šafárenie riaditeľa školy, riaditeľ školy má oporu v školskej rade, ale zriaďovateľ je povedzme slušný a chcel by s tým niečo urobiť, ale v zásade nemôže, lebo nie je tam nejaké evidentné porušenie zákona, škola má právnu subjektivitu. A v takej situácii by bolo žiaduce, aby mal zriaďovateľ silnejšie pozície a mohol trebárs odvolať, v úvodzovkách, zlého riaditeľa. No ale môžeme tu mať aj úplne opačnú situáciu, že škola funguje dobre a zriaďovateľ sa chce zbaviť riaditeľa školy, ktorý mu nevyhovuje, a dosadí si tam niekoho svojho. A v takej situácii by posilnenie právomocí zriaďovateľa voči riaditeľovi malo negatívne účinky. Čiže tých rôznych zostáv a variantov si je možné predstaviť veľmi veľa, a preto sa mi zdá ten pôvodný model, ktorý sme tu mali do roku 2015, ktorý rozkladá tú zodpovednosť medzi rôzne subjekty vrátane zriaďovateľa, vrátane učiteľov, nepedagogických zamestnancov a rodičov najlepší. Nedokonalý, ale najlepší z tých nedokonalých.
Paška, Pavol, predseda NR SR (2012-06-28):
Hlasujeme. (Hlasovanie.) 141 prítomných, všetci boli za. Návrh sme postúpili do druhého čítania.
S. Kahanec, poslanec: (2006-07-04):
Zápisnica o výsledku tajného hlasovania o návrhu na voľbu predsedu Mandátového a imunitného výboru Národnej rady Slovenskej republiky, ktoré sa konalo 4. júla 2006. Na tajné hlasovanie o návrhu na voľbu predsedu Mandátového a imunitného výboru Národnej rady Slovenskej republiky bolo vydaných a poslanci si osobne prevzali 149 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Mandátového a imunitného výboru Národnej rady Slovenskej republiky 0 poslancov neodovzdalo hlasovacie lístky. Zo 149 odovzdaných hlasovacích lístkov bolo 0 neplatných. Zo 149 platných hlasovacích lístkov overovatelia zistili, že za kandidátku Renátu Zmajkovičovú hlasovalo za 127 poslancov, proti 5 poslanci, zdržalo sa 17 poslancov. Podľa § 15 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie predsedu Mandátového a imunitného výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za predsedníčku Mandátového a imunitného výboru Národnej rady Slovenskej republiky zvolená Renáta Zmajkovičová. (Potlesk.) Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre nezlučiteľnosť funkcií, ktoré sa konalo 4. júla 2006. Na tajné hlasovanie o návrhu na voľbu predsedu Výboru Národnej rady Slovenskej republiky pre nezlučiteľnosť funkcií bolo vydaných a poslanci si osobne prevzali 149 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Výboru Národnej rady Slovenskej republiky pre nezlučiteľnosť funkcií 0 poslancov neodovzdalo hlasovacie lístky. Zo 149 odovzdaných hlasovacích lístkov bolo 0 neplatných. Zo 149 platných hlasovacích lístkov overovatelia zistili, že za kandidáta Gábora Gála hlasovalo za 146 poslancov, proti 2 poslanci, zdržal sa 1 poslanec. Podľa § 15 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie predsedu Výboru Národnej rady Slovenskej republiky pre nezlučiteľnosť funkcií je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre nezlučiteľnosť funkcií zvolený Gábor Gál. (Potlesk.)
Laššáková, Jana, podpredsedníčka NR SR (2014-11-10):
Pán poslanec Hlina.
Dostál, Ondrej, poslanec NR SR (2021-03-16):
Ďakujem, pán podpredseda. Vážená pani ministerka, vážený pán podpredseda, vážené kolegyne, kolegovia, dovoľte, aby som podľa § 73 ods. 1 zákona o rokovacom poriadku vystúpil v prvom čítaní ako spravodajca určený ústavnoprávnym výborom k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval uvedený vládny návrh zákona do 3. mája 2021. Zo znenia vládneho návrhu zákona je zrejmý účel navrhovanej právnej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť ústavnoprávnemu výboru vrátane určenia tohto výboru ako gestorského výboru a lehoty na prerokovanie vládneho návrhu zákona vo výbore v zmysle uvedeného rozhodnutia predsedu Národnej rady. Pán podpredseda, otvorte, prosím, všeobecnú rozpravu.
Kollár, Boris, predseda NR SR (2022-12-02):
Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spravodajca, prosím, uveďte odporúčanie gestorského výboru.
Bugár, Béla, podpredseda NR SR (2011-09-13):
Pán poslanec Ondruš.
Bugár, Béla, podpredseda NR SR (2010-10-15):
Pán poslanec Blanár, nech sa páči.
P. Paška, predseda NR SR: (2009-04-15):
(Hlasovanie.) 140 prítomných, 127 za, 3 proti, 9 sa zdržali, 1 nehlasoval. Návrh sme pridelili výborom a určili lehotu na prerokovanie. Pani poslankyňa Tóthová bude uvádzať hlasovanie v prvom čítaní o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich. Je to tlač 1014.
Číž, Miroslav, podpredseda NR SR (2015-03-18):
Ďakujem, pani poslankyňa, a teraz vystúpi v rozprave ako posledný písomne prihlásený pán poslanec Mikloško. Po ňom ešte vytvoríme priestor pre prípadné prihlásenie sa ústne.
Dostál, Ondrej, poslanec NR SR (2021-05-05):
Pán predsedajúci, dajte, prosím, hlasovať o návrhu novely zákona o upomínacom konaní ako o celku s odporúčaním gestorského výboru schváliť.
P. Hrušovský, predseda NR SR: (2005-12-15):
J. Cuper, poslanec: Ďakujem pekne, pán predseda. Vyzerá to tu ako na predsilvestrovskú skôr náladu, a nie predvianočnú, ale to všetko asi spôsobila tá nervozita Tomáša Galbavého. Ja chcem povedať pánovi Miššíkovi. Áno, pán kolega Miššík, ja som zhodou okolností za tento zbojnícky paragraf nehlasoval, pretože poznám aj množstvo iných čestnejších spôsobov zháňania obživy v tomto štáte. To je po prvé. Ale po druhé, chcem povedať, pán kolega Miššík, že Občiansky súdny poriadok hovorí aj o tom, že mali by sa subjekty, buď osoby fyzické, alebo osoby právnické, skôr než idú na súd aj pokonať, a to pokonanie chápem, tú poznámku pána Galbavého, že by ten rozhlas najprv upozornil tých dlžníkov a že ho treba splatiť a až potom ich hnal na súd alebo dal nejakým zbojníkom, aby im posielali predvolania o tom, že sú dlžní im, i keď im nikdy nič dlžní neboli, lebo oni si len kúpili právo od Slovenského rozhlasu na vymáhanie pohľadávky za nejakých 10 alebo 15 percent. Takže v tomto smere sa zrejme, pán kolega Miššík, nezhodneme. A preto som na strane pána Galbavého. Ďakujem.
Ďuriš Nicholsonová, Lucia, podpredsedníčka NR SR (2018-12-03):
Chcete reagovať vo faktickej poznámke, pán poslanec? Prihláste sa. Nech sa páči.
Paška, Pavol, predseda NR SR (2013-02-05):
Pán poslanec Hlina.
Laššáková, Jana, podpredsedníčka NR SR (2015-09-23):
Dobre. Poprosím do záznamu, aby ste pri hlasovaní 151 zaznamenali, že pán poslanec, zariadenie ho vykázalo za, ale chcel sa zdržať hlasovania. (Akt tajného hlasovania.) (Po akte tajného hlasovania.)
Šeliga, Juraj, podpredseda NR SR (2020-04-28):
Ďakujem pekne. Jedna faktická poznámka. Pán poslanec Kazda, nech sa páči.
Brixi, Otto, poslanec NR SR (2012-06-28):
Ďakujem pekne. Vážený pán predsedajúci, prosím, aby ste dali hlasovať o tom, že Národná rada Slovenskej republiky za uzniesla podľa § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
J. Vaľová, poslankyňa: (2007-10-30):
Nech sa páči, dajte hlasovať o bode 22.
Susko, Boris, poslanec NR SR (2015-09-25):
Ďakujem pekne za slovo, pán predsedajúci. Pani poslankyňa Žitňanská, ako mne sa zdá, že už ten pojem verejná kontrola sa tu používa ako nejaká mantra, ako, samozrejme, ja takisto som za verejnú kontrolu tam, kde sa to dá alebo kde je to možné. Treba si ale povedať, že čo je účelom činnosti prokuratúry, a to je v hlavnej miere trestné konanie, kde nie je možné v jednotlivých štádiách zabezpečiť z hľadiska toho konania verejnosť. Čiže z tohto pohľadu v tomto zmysle to asi nebude úplne možné. A čo sa týka tých otázok výberových konaní a disciplinárnych konaní, samozrejme, tam je to otázka otvorená, ale ja si myslím, že práve tento zákon prispel a zvýšil transparentnosť a verejnú kontrolu oproti doterajšiemu stavu. A pokiaľ sa týka tej druhej otázky, ktorú ste napadli z hľadiska výkonu funkcie generálneho prokurátora do času zvolenia nového po uplynutí funkcie, no, samozrejme, je to možné riešiť aj inými modelmi, tak ako to bolo doteraz, že ho zastupoval prvý námestník, len treba si uvedomiť jednu vec, a to zásadnú, že funkcia generálneho prokurátora je volená funkcia. Funkcia jeho zástupcu alebo námestníka nie je volená funkcia parlamentom, tým pádom nemá tú legitimitu zastupovať tento orgán smerom navonok a smerom k tretím osobám. Čiže preto sa javí tento model ako legitímnejší a ja si myslím, že, naopak, zvyšuje ten tlak na parlament, resp. ak to v budúcnosti bude iný orgán, aby tú voľbu po skončení volebného obdobia čím rýchlejšie ďalšiu uskutočnil. Ďakujem pekne za slovo.
Gabániová, Darina, poslankyňa NR SR (2011-06-30):
Ďakujem všetkým prihláseným poslancom, prihláseným s faktickými poznámkami za ich podporné slová a za prejavenie názoru, ktorý v podstate potvrdil naše vystúpenia. Ďakujem.
Bugár, Béla, podpredseda NR SR (2016-06-17):
Na vystúpenie pána poslanca s faktickými poznámkami dvaja. Končím možnosť sa prihlásiť. Nech sa páči, pán poslanec Osuský.
Kuffa, Štefan, poslanec NR SR (2015-05-26):
Ďakujem za slovo. Začnem od konca. Dodo, ja som nespochybňoval tvoju sociálnu empatiu. Nepochybujem o nej. Myslím si, že naozaj ju máš dostatočnú. Ale ja som si dovolil nesúhlasiť s tým návrhom zákona. Myslím si, že tu si sa sekol, hej. Ja som to aj v prvom čítaní, keď to tu bolo, áno, bezpochyby aj pán kolega Jarjabek to spomínal, je to téma, ale táto téma je 25 rokov, ale dovolím si povedať, povedal, a stojím si za tým, toto nie je spôsob riešenia. Hľadajme riešenie, ktoré vyrieši tento problém. Ja viem, aj mňa to veľakrát mrzí. Ja tu spomeniem možno jeden taký netradičný spôsob riešenia, na ktoré nabral odvahu nebohý pán biskup Baláž. A on vo svojej diecéze napísal list, v ktorom zakázal pred kostolmi Banskobystrickej diecézy žobrať. Toto urobil biskup Baláž. Ja som to v prvom čítaní aj spomínal, napríklad na Malte, je to ostrovný štát, je zákaz žobrať. Tam keby ste žobrali, zavrú vás do basy. Malťania hovoria, keď si mal peniaze na lietadlo alebo na loď, tak musíš mať aj peniaze na to, aby si tu mohol dôstojne žiť. K tomu, že mnohí ľudia naozaj tak sa správajú. Áno, si aj spomenul aj tých opilcov. Ale aj to je obrovský problém, lebo z alkoholizmu sa nedá, Dodo, vyliečiť. Sú experti, ktorí boli 5-, 6-, 12-krát na Prednej Hore. My to platíme z našich peňazí. A znova padajú do toho istého problému. Je to veľký problém. Ale predsa len alkohol sa dá vyliečiť, nad alkoholizmom dá sa zvíťaziť, hej, ale na kolenách s Božou pomocou. Keď ja neviem, či už vôbec aj to pripomienkovať, ale napríklad to skladovanie tých vecí odňatých. Tuto boli spomínané, hej, tie základné životné potreby, kto ich bude limitovať, a zisťovanie vlastníckeho práva... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-12-06):
Áno, nech sa páči, ideme hlasovať, páni poslanci. Hlasujeme o tomto procedurálnom návrhu pána Jarjabka. Dajte mi to písomne, prosím vás. (Reakcie z pléna.) Máte to písomne podľa rokovacieho poriadku? Nemáte to písomne. Pokračujeme ďalej, pán poslanec Blaha. Dobre. Pán poslanec Erik Tomáš do rozpravy, nech sa páči. Počúvajte, pán poslanec Blaha, vy môžte mať aj päť vysokých škôl, ale pre mňa ste jeden primitív, ktorý tu nemá čo robiť. (Ruch v sále.) Tak prestaňte komentovať mňa a moje vzdelanie. Nepatrí to sem, nie je predmetom dnešnej schôdze. Dajte návrh na moje odvolanie a potom sa môžme baviť o Nicholsonovej a jej vzdelaní. Pán poslanec Erik Tomáš, nech sa páči do rozpravy. (Ruch v sále.) Päťminútová prestávka, dámy a páni. (Prestávka.)
Bugár, Béla, podpredseda NR SR (2016-05-18):
Áno, nech sa páči, môžete pokračovať.
M. Číž, podpredseda NR SR: (2008-02-15):
(Hlasovanie.) Prítomných 121 poslancov, za 81, proti 1, zdržalo sa 39. Konštatujem, že tento návrh sme schválili. Otváram teda rozpravu v rámci tretieho čítania . Pýtam sa, či chce niekto podať návrhy podľa § 85 zákona o rokovacom poriadku. Pokiaľ nie, vyhlasujem rozpravu za skončenú a prosím spravodajcu, aby uviedol návrh záverečného hlasovania.
Bugár, Béla, podpredseda NR SR (2011-05-26):
Na vystúpenie pani poslankyne s faktickými sa prihlásili štyria, končím možnosť sa prihlásiť. Začal som, končím možnosť. Pán poslanec, naposledy! Ešte raz, nechcem nikoho poučovať. Rokovací poriadok je jednoznačný, kým rečník hovorí, máte právo sa prihlásiť, potom už ta-ne. Takže piati, končím možnosť sa prihlásiť do faktických poznámok. Pani poslankyňa Blahová, máte slovo.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 127 poslancov, za 83, proti 18, zdržalo sa 26. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní . Teraz prosím povereného člena výboru pre obranu a bezpečnosť poslanca Lukáša Kyselicu, aby uviedol hlasovanie o bode 20 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke, tlač 973. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 372/1990 Zb. o priestupkoch v znení neskorších predpisov , tlač 973.)
Grendel, Gábor, poslanec NR SR (2023-12-22):
Bude to k veci. Chcem poprosiť o uistenie príslušných pracovníkov Kancelárie Národnej rady, že pozmeňujúci návrh pána poslanca bol prednesený, prečítaný doslovne a správne a bezchybne v zmysle zákona o rokovacom poriadku. Skôr ako o tom budeme hlasovať, samozrejme, a k ostatným veciam možno ešte sa vyjadria potom kolegovia po mne. Ďakujem.
Laurenčík, Milan, podpredseda NR SR (2021-05-03):
Pani poslankyňa Martina Brisudová sa síce prihlásila po termíne, ale nech sa páči.
Žiga, Peter, podpredseda NR SR (2024-12-10):
Dobré ráno, kolegyne, kolegovia, včera bol odložený začiatok 26. schôdze Národnej rady Slovenskej republiky zvolanej k prerokovaniu návrhu na vyslovenie nedôvery členovi vlády Matúšovi Šutajovi Eštokovi, poverenému riadením ministerstva vnútra, tlač 632, na dnešný deň z dôvodu, že na schôdzi nebola prítomná nadpolovičná väčšina všetkých poslancov. (Bod programu: návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Matúšovi Šutajovi Eštokovi, poverenému riadením Ministerstva vnútra Slovenskej republiky , tlač 632.) Teraz pristúpime k zisťovaniu, či sme uznášaniaschopní, aby sme mohli otvoriť schôdzu. Prosím, aby ste sa prezentovali. (Prezentácia.) Konštatujem, že je prítomných 45 poslancov. Národná rada nie je uznášaniaschopná, pretože nie je prítomná nadpolovičná väčšina všetkých poslancov. Odkladám začiatok schôdze o jednu hodinu, kedy opäť zistíme prítomnosť poslancov. Ďakujem. (Prerušenie rokovania o 8.33 hodine.) (Pokračovanie rokovania o 9.33 hodine.) 2
Kotleba, Marek, poslanec NR SR (2022-02-25):
Ďakujem za slovo, pán podpredseda. Ja sa ani nedivím, že títo poslanci, ktorí sú v tejto Národnej rade v koalícii, tu idú vyskakovať, lebo Ústava Slovenskej republiky im nehovorí absolútne nič, a teraz aspoň sa mi páči to, že sa priznali, na koho strane stoja, pretože títo novodobí fašisti, aj keď o sebe tvrdia, že sú antifašisti, tak sa teraz priznali k tomu, že podporujú režim, ktorý vládne aj na Ukrajine, pretože tie neonacistické skupiny, ktoré sú priamo v armáde ukrajinskej a predtým boli evidované priamo pod ministerstvom vnútra na Ukrajine, tak tie sú teraz legitímnou armádou a používajú aj svoje znaky. (Reakcie z pléna.) Čiže priznajte sa k tomu, že ste fašisti, nehanbite sa za to, lebo hovoríte tu celý čas, že bojujete proti fašizmu, nám tu nadávate do fašistov, do extrémistov a popritom ste sami fašisti, ktorí podporujete fašistické skupiny, aj fašistické skupiny na Ukrajine.
Žiga, Peter, podpredseda NR SR (2024-04-17):
Prezentujme sa a hlasujme. (Hlasovanie.) 140 prítomných, 127 za, 13 sa zdržalo. Návrh sme schválili, teda, respektíve konštatujem, že Národná rada schválila návrh uznesenia k Výročnej správe o členstve Slovenskej republiky v Európskej únii za rok 2023. Keďže sme vyčerpali všetky hlasovania, dávam trojminútovú prestávku, aby sme mohli potom pokračovať ďalším, ďalším bodom. Vidím procedurálny návrh, pán poslanec Pollák, nech sa páči.
Hlina, Alojz, poslanec NR SR (2015-02-11):
Ďakujem pekne, ku kolegovi len poviem jednu vec. Ja som ústavný návrh zákona nepredložil ani jeden a ani nepredložím. V prípade, že nebudem mať šancu na to, aby prešiel, z úcty. A ja som nepoužil, že ústava je trhací kalendár v reči, vôbec som to nepovedal a ja to nepoužívam. A čo sa týka toho listingu, zaujíma ma to, to, čo ste vy vraveli, si pozriem, lebo ja mám tie krajiny, ktoré ste vy menovali – Maďarsko, Litva, Lotyšsko, myslím, ste vraveli, v krajinách iba, ktoré môže vracať zákon, nefigurujú mi v krajinách, kde môže navrhovať zákon. Ale ja pripúšťam, že si to doštudujem, hej, a verím, že ste korektný, že to máte aspoň vy doštudované, lebo toto som si ja nevycucal, tento listing, hej, ale kľudne potom preradím, ak je to tak, hej, ale hovorím, mne figurujú v inom. A to, že som spomínal tie dekréty, ja som hovoril znova, aby sme nevytrhávali o tom, že čo prezident môže. Prezident môže vládnuť aj dekrétmi, sú také krajiny, kde vládne dekrétmi, pokiaľ nemajú panovníka. Ja som len hovoril, že tu nejaké možnosti, aké sú, dekréty, potom má, môže navrhovať zákony, môže vracať zákony alebo nič. To sú v zásade zjednodušene, ja možno tak právnicky neviem rozprávať, ale zjednodušene štyri tie možnosti, ktoré by ten prezident mohol mať, čiže tá najsilnejšia je tá, dekréty, hej, potom sú návrhy zákonov a potom vracanie zákona a potom nič z pohľadu vracania alebo navrhovania zákonov, to som celé hovoril. Čiže tiež pre určitú korektnosť by bolo dobré povedať, že ja som tu účelovo nehovoril, že váš návrh je o dekrétoch, to som nepovedal. Ach, už nech je to za nami.
B. Bugár, podpredseda NR SR: (2002-07-02):
(Hlasovanie.) Prítomných 100 poslancov, za návrh 96, zdržali sa 2, nehlasovali 2. Konštatujem, že sme schválili vládny návrh zákona, ktorým sa dopĺňa zákon Slovenskej národnej rady č. 189/1992 Zb. o úprave niektorých pomerov súvisiacich s nájmom bytov a s bytovými náhradami v znení zákona č. 484/2001 Z. z. Spoločným spravodajcom je poslanec Pittner. Nech sa páči, pán poslanec. L. Pittner, poslanec: Ďakujem pekne. Vážený pán predsedajúci, v rámci spoločnej správy boli predložené tri pozmeňujúce návrhy, gestorský výbor ich odporúča schváliť.
Pellegrini, Peter, predseda NR SR (2024-01-10):
Pani poslankyňa Nash.
Kamenický, Ladislav, poslanec NR SR (2012-12-11):
Ďakujem, pani predsedajúca. Pán Kaník, vy skutočne ste tu rozobrali asi všetko, čo vás napadlo, veľmi svojským spôsobom. Ja nebudem na to zatiaľ reagovať, nakoľko vystúpim k viacerým veciam, teda čo sa týka vystúpenia opozičných poslancov potom v rozprave. Chcel by som skôr reagovať na ten váš návrh tej minidane, ktorú sme tu spomínali. A mám taký pocit, že zakaždým, keď vám niekto niečo povie, tak vy si nájdete nejaké riešenie. A celý ten koncept váš úplne nie je kompletný a nie je ucelený. Rád by som skutočne videl nejaký komplexný návrh a nielen to, že povie sa, ideme zdaniť všetky bezhotovostné platby, a neuvedomujete si vôbec niektoré dôsledky, ktoré to znamená. Pri tých kreditných kartách by som chcel skutočne poznamenať, že ten obchodník, ako ste hovorili, ktorí akože to zaplatí, tak ten to nezaplatí. Keď si pôjdete kúpiť tú kávu, tak hovoríte o nejakom 1 %, ak tá káva stojí 1 euro. Tak on si kávu nenavýši o 1 cent, ale o 10 centov. A pri hotovostnej platbe zaplatíte 1,1 eura takisto. A on si to strčí do vrecka. Takže viete, že to bude znova znamenať len zdražovanie. Dotkne sa to bezhotovostnej platby medzi podnikateľmi, medzi občanmi a podnikateľmi, vždy niekto zaplatí overnighty. Zakaždým, keď uložíte peniaze, zaplatíte túto daň. Ja by som rád videl skutočne taký komplexný návrh, ktorý by nám aj objasnil vaše myšlienkové pochody. Ďakujem pekne. Dovidenia.
T. Cabaj, podpredseda NR SR: (2009-09-10):
Pani poslankyňa, máte záujem dať doplňujúcu otázku? Nech sa páči, slovo má pani poslankyňa Klára Sárközy.
Viskupič, Jozef, poslanec NR SR (2015-09-16):
Ďakujem. Pán premiér, súhlasím s vami, že vývoj v Európskej únii a vývoj európskeho projektu od pondelka dostane výraznú zmenu, a takisto chcem povedať, že je unikátne, ako sa politická reprezentácia – či už v snemovni, alebo na predmetnom eurovýbore – v tejto otázke zjednotila, a preto by som chcel upozorniť na dve veci. Jeden z predrečníkov hovoril, že vy ste právnik a primárne právo Európskej únie predsa neposkytuje možnosť, o ktorej ste vy hovorili, že budeme môcť alebo budete môcť na stretnutí nie ministrov vnútra, ale premiérov niečo vetovať. Tak takto to už fungovať nebude a je podľa mňa jedno, či budú kvóty schválené na jednom alebo druhom fóre. Poskytovať nejakú falošnú nádej, že keďže nám Únia nevyhovie a nezvolá k tomuto mimoriadny summit a bude to, povinné kvóty budú odhlasované ministrami vnútra, je niečo, čo by sme vedeli využiť lepšie, ak by bol mimoriadny summit a premiéri mohli vetovať, je proste fejk. Tak to nefunguje a neviem teraz, prečo by sme túto planú nádej mali dávať. Preto by sme sa mali zamerať na úplne iné kroky a jeden z nich by mohol byť, keď sme sa dokázali zjednotiť pri témach, ja neviem, priateľov kohézie a podobne, aké sú konkrétne kroky okrem odmietania kvót vlády Slovenskej republiky. Alebo čakáme iba na to, že čo sa na tých konkrétnych summitoch alebo stretnutiach Rady EÚ dohodne, alebo vieme predpokladať, že existuje účinná blokačná väčšina... (Prerušenie vystúpenia časomerom.)
Hrnčiar, Andrej, podpredseda NR SR (2018-05-17):
Pán poslanec Jurzyca.
Hort, Milan, podpredseda NR SR (2011-10-18):
S faktickou poznámkou sa prihlásili pán poslanec, prihlásil pán poslanec Ľubomír Petrák ako jediný. Uzatváram možnosť prihlásiť sa s faktickou poznámkou. Slovo má pán poslanec Petrák, nech sa páči.
Fecko, Martin, poslanec NR SR (2014-09-18):
Ďakujem pekne. Pán kolega, ja takisto môžem iba zreferovať, že je to ako podľa môjho svedomia a presvedčenia dobrý návrh zákona, ako si spomínal, aj ja to ešte potvrdím, je to všetko o spaľovaní, aké máme spaľovanie, pretože generácia našich otcov a dedov trošku ináč to mali, ako to máme my. Nemusia sa toľko fyzicky namáhať, pretože ten vedecko-technický pokrok nebol až taký, aký máme teraz, a, samozrejme, mlaď ide tým menším odporom. Keď nepotrebuje pracovať, tak radšej si tam sedí a vo virtuálnom svete sa hrá a tým pádom ten pohyb tam neni a myslím si, že to nie je dobrá cesta, takže kvitujem, pani kolegyňa, váš zákon, ale obdobne ako Števo Kuffa povedal, tak ako pani podpredsedníčka povedala, že asi až v druhom kole to podporím, pretože som tiež opozičný poslanec a držím líniu, ktorá tu je nastolená. Žiaľ, je mi ľúto, ale nemám z toho dobrý pocit, keď si musím takto svoje svedomie nejako znásilňovať, ale, žiaľ. Ďakujem pekne.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 131, za 109, zdržalo sa 20, nehlasovali 2. Návrh sme schválili.
Grendel, Gábor, podpredseda NR SR (2022-02-25):
Kolegyne, kolegovia, teraz ma informovali z organizačného odboru, že ešte 15 minút budú potrebovať, takže predlžujem prestávku o ďalších 15 minút. Ďakujem za pochopenie. (Reakcie z pléna.) Tak zdá sa, že to bola dezinformácia. (Ruch v pléne. Zaznievanie gongu. Krátka pauza.) Pani poslankyne, páni poslanci, budeme teda pokračovať v prerušenej schôdzi, a to vládnym návrhom zákona o niektorých opatreniach v súvislosti so situáciou na Ukrajine v druhom čítaní (tlač 919). Dávam teraz možnosť prihlásiť sa do rozpravy ústne. Končím možnosť prihlásiť sa ústne do rozpravy. Traja kolegovia, pán poslanec Pellegrini ako prvý, potom pán poslanec Hattas a nakoniec pani poslankyňa Tabák. Takže, nech sa páči, pán poslanec Pellegrini, máte slovo. Ostatných poprosím, aby sa utíšili. Ďakujem.
Kollár, Boris, predseda NR SR (2022-06-14):
Prosím pekne, toto nie je diskusný krúžok naprieč celým, celým plénom.
Kollár, Boris, predseda NR SR (2021-07-02):
Ďakujem pekne. Teraz v rozprave vystúpi pán poslanec Dostál.
Bugár, Béla, podpredseda NR SR (2019-06-19):
Prezentujme sa a hlasujme o skrátení lehoty. (Hlasovanie.) Prítomných 141, za 78, proti 48, zdržalo sa 14 poslancov, 1 nehlasoval. Návrh bol schválený. Môžme pristúpiť k hlasovaniam.
Kollár, Boris, predseda NR SR (2023-03-30):
Hlasujeme o skrátení lehoty. Prosím, prezentujme sa a hlasujeme. (Hlasovanie.) Prítomných 134, za 113, 10 proti, 11 sa zdržalo. Konštatujem, že sme lehotu skrátili. Nech sa páči.
Laššáková, Jana, podpredsedníčka NR SR (2014-09-12):
Na vystúpenie pána poslanca s faktickými poznámkami páni poslanci Brocka, Hlina, Fecko, Bagačka a Zajac. Končím možnosť prihlásiť sa s faktickými poznámkami. Nech sa páči, pán poslanec Brocka.
B. Bugár, podpredseda NR SR: (2006-02-02):
(Hlasovanie.) Prítomných je 133 poslancov, za 133. Návrh sme schválili. Ďalším bodom programu je návrh na voľbu členov Rozhlasovej rady . Návrh ste dostali ako tlač 1450. Prosím teraz povereného člena výboru pre vzdelanie, vedu, šport a mládež, kultúru a médiá poslanca Františka Mikloška, aby podal správu o výsledku prerokovania návrhov vo výbore. Páni poslanci, potom, samozrejme, pristúpime k tajnej voľbe, takže vás žiadam, aby ste neodišli. Nech sa páči, pán poslanec, na vás čakáme.
Pčolinský, Peter, podpredseda NR SR (2023-03-16):
Doplňujúcu otázku máte? Nech sa páči.
Šimečka, Michal, podpredseda NR SR (2024-02-23):
Ďakujem pekne. Ako ďalší vystúpi tiež písomne prihlásený do rozpravy pán poslanec Šipoš. Nech sa páči.
Gibalová, Monika, poslankyňa NR SR (2015-04-24):
Ďakujem, ďakujem pekne. Pani predsedajúca, ja sa zriekam svojho vystúpenia v rozprave. Ďakujem.
Laurenčík, Milan, podpredseda NR SR (2021-07-02):
Poslednú faktickú poznámku má pán poslanec Štefan Kuffa.
Kresák, Peter, poslanec NR SR (2019-09-17):
Ďakujem pekne. Iba veľmi stručne. Pán kolega Dostál, ja som veľmi rád, že ten bod 2 až 4 je vlastne identický v tom návrhu, ktorý pripravil MOST a ktorý ste dali aj vy ako pozmeňovací návrh. Len chcem povedať, že keďže som sa podieľal na jeho príprave ešte na jar, nie je to súťaž o to, kto to podá skôr, ale proste my sme sa neradili. Ja som nevedel, čo chystáte vy a čo chystáme my, len musím povedať, že zato, že sa podal neskôr, to ešte neznamená, že nebol pripravený dávno skôr. Ja budem iba rád, keď sa, keď sa prijme, a to je jedno koho návrh, ale vnímam to ako vlastne potrebný krok na to, aby sa z toho návrhu zákona dalo preč to, čo by tam skutočne, skutočne nemalo byť. Takže nerobme z toho súťaž a nevykrikujme si, kto čo podal skôr, lebo hovorím, mohol by som ľahko dokladovať, že ten náš návrh bol prichystaný dávno, dávno predtým, ako ste vy ten váš návrh podali. Ale nevnímam to ako vážny problém. Ja budem rád, ak sa zhodneme na tom, že prejde, že prejde ten návrh, ktorý teda tie dva body vypúšťa. Ďakujem pekne.
Grendel, Gábor, podpredseda NR SR (2022-09-27):
V rozprave teraz vystúpi pán poslanec Robert Fico.